CJ7 – Den magiske romhunden

CJ7 – Den magiske romhunden er en hongkongkinesisk science fiction-komedie og fantasyfilm fra 2008 regissert av Stephen Chow (også hovedrolle). Filmen handler om en overarbeidet kinesisk anleggsarbeider og alenefar som bor i et slumområde. En dag finner han et mystisk kjæledyr på en søppelfylling som han bringer hjem til sin sønn. Etterhvert viser det seg at skapningen er et utenomjordisk vesen med overnaturlige evner. Ved siden av Chow spilles sentrale roller av Xu Jiao og Zhang Yuqi. Filmen var en samproduksjon mellom Hongkong og fastlands-Kina.

CJ7 ble den mest innbringende hjemproduserte filmen i Hongkong i 2008, bare slått av den amerikansk-britiske Batman-filmen The Dark Knight. Den innbrakte 54 millioner US dollar på verdensbasis.

Den har fått 49 % på Rotten Tomatoes.

Xu Jiao ble for sin innsats kåret til beste nykommer ved Hong Kong Film Awards.

Rollebesetning 

 Stephen Chow – Chow Ti
 Xu Jiao – Dicky Chow
 Zhang Yuqi – Ms. Yuen
 Lam Chi-chung – The Boss
 Lee Sheung Ching – Mr. Cao
 Lei Huang – Johnny
 Min Hun Fung – P.E. Teacher

Referanser

Eksterne lenker 
 

Filmer fra 2008
Hongkongkinesiske filmkomedier
Science fiction-filmer
Hongkongkinesiske fantasyfilmer
Kinesiske science fiction-filmer
Kinesiske fantasyfilmer
Kinesiske filmkomedier
Familiefilmer
Filmer om utenomjordiske fenomener